Det var nok ved firetiden om morgenen, jeg fik et opkald.
Der var sket en bådulykke,
og de fleste af de unge var på Beaufort Memorial Hospital,
men de kunne ikke finde Mallory.
Jeg blev ringet op Det var Mallorys mor, der skreg.
Det opkald, jeg fik den morgen, var...
Det opkald ville jeg ikke ønske for nogen forældre.
Jeg siger bare til mig selv,
at det er umuligt. Det er ikke sandt. Det sker ikke.
Jeg fokuserede bare på at nå frem til Beaufort Hospital.
Jeg kunne ikke tænke klart.
Vi anede ikke, hvor vi skulle hen. Vi kørte bare til Beaufort.
Jeg ville ikke på hospitalet, for der var Mallory ikke.
Vi holdt ind til siden: Hvor skulle vi hen?
Til sidst fandt vi ud af, at ulykken var sket ved Archers Creek.
Da vi ankom, var der politi overalt.
Anthony nægtede at tage på hospitalet.
Der var noget galt med hans skulder, men han ville ikke forlade området.
Han ville ikke tage derfra uden Mallory.
Da jeg bad, sagde jeg: "Gud, jeg har et spørgsmål til dig.
Hvorfor skulle det være min lille pige?"
Hvad siger man til en, der kommer hen til dig?
Ens eget barn er der, men deres er forsvundet?
Han er utrøstelig, og han føler sig skyldig.
Vi var på det samme sted.
Hvordan kom jeg op, men hun gjorde ikke?
De tilkaldte dykkerholdet,
der prøvede at finde hende. men strømmen var stærk.
Strømmen bar hende nok længere ud på det tidspunkt.
- Skal vi ringe efter vores helikopter? - Det er for tåget.
Jeg sad bare og ventede.
Miley ringede. Køreturen var forfærdelig.
Man ved ikke, hvad man skal sige eller tænke.
Vi kunne bare bede.
Vi kunne kun bede, og det gjorde vi.
På det tidspunkt var det kun mig, Paul og Connor, der var på hospitalet.
Connor kunne knap nok tale, fordi hans kæbe var hævet.
Han havde et stort sår.
Jeg gik i panik over Mallory, og jeg spurgte alle, om de havde nyt.
"Ved du noget? Har de fundet hende?" Jeg prøvede bare at bevare håbet.
På hospitalet begyndte det at trænge ind, hvad der var sket.
Sygeplejerskerne stillede mig en masse spørgsmål,
men jeg kunne kun tænke på, om Mallory var blevet fundet.
Jeg ville bare have min mor.
Da jeg kom, bragte de mig hurtigt ind i et rum,
hvor de ville sy hendes fingre, fordi huden var skrællet af.
En af sygeplejerskerne stod derinde. Han skiftede hendes drop og sagde:
"Jeg må ikke sige det, men Paul bliver ond, når han drikker,
og du skal væk fra ham så hurtigt som muligt."
Da de kørte hende til røntgen, sagde af de andre sygeplejersker til mig:
"Fra sygeplejerske til sygeplejerske og mor til mor: Hold hende væk fra ham."
Kort efter jeg ankom til hospitalet, blev jeg afhørt af betjent Pritcher.
Han sagde: "Jeg skal have din vidneforklaring."
Der begyndte det at gå op for mig, at det nu var en efterforskning.
Der gik ikke lang tid, før Alex Murdaugh og Pauls bedstefar, Randolph, dukkede op.
Disse mænd, der har et stort omdømme i Hampton County,
ville lyve og snyde og dække over alt.
Paul var skandaløst fuld.
Vi gik rundt om hjørnet. Jeg kunne høre Randolph og Alex.
Jeg kan huske, at Randolph Murdaugh sagde: "Nej, I kan ikke afhøre ham nu."
"Han er meget beruset."
Connor ringede og sagde:
"Far, der er sket en ulykke, og Mallory er forsvundet."
Min telefon ringer igen, og det er Alex Murdaugh.
Han fortæller Christine og mig, at Connor førte båden.
Han var bekymret for ikke bare en tragedie, men to.
Han fortæller os faktisk, at vi ikke skal bekymre os,
for han passer på Connor: "Bare rolig, vi tager os af Connor."
Jeg blev kørt ud fra stuen, fordi de ville CT-scanne min kæbe.
Alex hviskede mig i øret: "Jeg ordner det. Bare ti stille."
Det antydede jo, at jeg førte båden.
Da vi ankommer til hospitalet, prøver jeg at finde min søn,
men han stopper os på vejen.
Randolph og Alex talte med politiet.
Så kom de ind på Connors værelse, og han sagde:
"Man siger, du var bådens fører."
Mens min hånd blev opereret,
kom Randolph bare ind og stirrede på mig. Endnu en bankede på.
Alex Murdaugh bankede på glasdøren og sagde:
"Jeg skal ind. Jeg repræsenterer hende."
Før jeg kom, vendte Alex sig om og sagde, at han var hendes advokat og værge.
Jeg sagde til sygeplejersken: "Hold den mand ude af min stue."
Hr. Randolph kom for at tale med mig, og jeg sagde:
"Er der noget nyt om, hvor Mallory er? Har de fundet noget?"
Han sagde: "Hvem taler du om?"
Jeg sagde: "Mallory Beach, hr. Randolph."
Han sagde: "Vi ved jo nok, hvordan det ender."
Jeg kunne slet ikke tro, at han sagde det.
Ingen har set 19-årige Mallory Beach,
siden båden, hun og fem venner befandt sig i,
ramte en pilotering i Archers Creek kl. 2 søndag nat.
Redningshold fra Beaufort og Parris Island
har gennemsøgt floden.
Jeg tændte min computer,
og det første, jeg så, var: "Åh gud, en pige fra Hampton er forsvundet."
Da vi hørte, at en Murdaugh var involveret,
sagde vi: "Fandens også."
Jeg hørte om det næste morgen i kirken.
Jeg havde Mallory som elev.
Omstændighederne kom hurtigt frem.
Spændingen steg, fordi Paul havde ført båden og var fuld.
De fleste hørte, at der herskede tvivl om, hvem der førte båden.
Da jeg forlod hospitalet, tog jeg hen til broen.
Eftersøgningsgrupperne var samlet.
Mit hjerte stoppede, hver gang dykkerne kom op,
men håbet blev knust, når de ikke havde fundet noget.
De måtte søge andre steder.
Jeg mødtes med Anthony og hans forældre, men han nægtede at forlade anløbsbroen.
MALLORYS KÆRESTE
Det blev sværere og sværere for mig at forlade stedet.
Han blev der hele dagen.
Han ville blive på stedet.
Anthony gik ned til vandet hver dag.
Han talte med hende og bad.
Den dag hørte jeg ham fortælle en af sine venner:
"Jeg ved ikke, hvad der vil ske,
men hvis hun kom op af vandet lige nu,
ville jeg giftes med hende. Jeg ville giftes med hende med det samme."
Vi kom ud til broen, og jeg så hendes forældre.
Hele situationen ramte mig igen.
Det virkede bare endnu mere virkeligt, når man skulle se det i øjnene.
Miley var hendes bedste ven siden børnehaven.
Jeg kunne bare holde om hende, kramme hende og græde.
Jeg glemmer aldrig Miley, der græd for Mallory.
Man vokser op med nogen og udvikler et bånd, som det Miley og Mallory havde.
Det lød, som om hun tryglede Gud om at hjælpe hende.
SEJLER STADIG FORSVUNDET
En politibetjent blokerede stedet,
hvor båden var, og hvor dykkerholdet holdt til.
Men jeg sagde:
"Jeg vil bare derned for at se stedet."
Jeg ville bare se båden. Jeg ville se, hvor det skete.
AFSPÆRRING
Han sagde, det var umuligt.
Han havde fået strenge ordrer om, at ingen måtte få adgang.
Ikke ret længe efter så jeg hr. Randolph Murdaugh og Maggie Murdaugh
gå sammen hen til stedet, hvor det skete.
Hvordan fik de lov til at tage derned?
Det var min datter, de ledte efter.
Jeg begyndte at indse, at Murdaugh-familien
var mere optaget af at dække over det end at prøve at finde Mallory.
Det er ingen overraskelse. Det overraskede os ikke.
Anthony ville være tæt på det sted, hvor hun faldt i vandet,
men han fik heller ikke lov.
Alex's bror John Marvin slæbte båden væk derfra.
Det vidste vi ikke dengang, men...
Det burde han ikke. Det var et åsted.
72 TIMER EFTER ULYKKEN
Efter tre dage er der ingen spor efter teenager, der faldt overbord.
I eftersøgningen indgår ni til tolv patruljebåde, dykkerhold
og sågar helikoptere.
En tidslinje er selvfølgelig lidt mere kritisk,
hvad angår eftersøgninger.
Hvis nogen falder i vandet på denne årstid,
vil man gerne finde dem hurtigere end...
Politiet har fastslået, at en af ud to drenge førte båden.
Paul Murdaugh eller Connor Cook.
Alex' mål var at rette falsk anklage mod min søn.
Det var chokerende. En svær pille at sluge.
Vi voksede op med Murdaugh-familien. John Marvin og jeg var venner.
Marty og Alex var venner. Vi dyrkede sport sammen.
Efter highschool gik Alex i en retning, jeg gik i en anden.
Vi gled lidt fra hinanden.
Tre dage efter ulykken ringede Alex en aften.
Han sagde: "Marty, vi skal mødes til en snak."
Da jeg når frem, er det mørkt. Der holder ingen andre biler.
Jeg stiger ud af min bil, han stiger ud af sin.
Han trækker sin telefon op af lommen, slukker for den og lægger den i bilen.
Han siger: "Du skal vide, at jeg ikke optager dig."
Da vi kommer ind, siger han: "Vælg rummet, Marty."
"Hvad mener du, Alex?"
Han siger: "Du skal ikke føle, at vi laver numre med dig.
Du bliver hverken optaget eller filmet."
Men jeg siger til mig selv i det øjeblik:
"Jo, der bliver lavet numre med mig."
Han sidder ved bordet og siger:
"Jeg må vide, hvor I står.
Jeg kan ikke engang sørge over Mallory,
for jeg er bekymret for, hvad der vil ske med min søn."
Jeg sagde: "Alex, jeg kan kun tænke på tabet af det barn."
Han ville sikre sig,
at alle tav om den nat.
Jeg har hørt, at Murdaugh-drengene kunne få folk til at forsvinde.
Connor kommer grædende til mig og beder mig sætte mig ned.
Han spørger: "Far, vil de prøve at slå mig ihjel?"
FEM DAGE EFTER ULYKKEN
Mallory Beach er ikke blevet set siden søndag morgen.
Myndighederne betragter det stadig som en redningsmission selv efter fem dage.
Der lå hele tiden en frygt i mit baghoved hele tiden,
at der var noget...
Noget var forkert.
Jeg tænkte mange gange:
"Hvorfor gør de ikke dit? Hvorfor gør de ikke dat?"
Det var slet ikke gået op for mig. Pingede de hendes ur?
Hun havde et Apple-ur.
Nogen burde have gjort det for længe siden.
- Samme morgen. - Det burde være gjort med det samme.
Murdaugh ønskede ikke, hun blev fundet,
for blev hun ikke fundet, var der ingen forbrydelse.
Jeg så helikopteren, og jeg bad og bad.
Jeg hørte nogen sætte sig ind på bagsædet.
Jeg vendte mig om, og det var Maggie.
Hun sagde:
"Beverly, hvad, hvis de aldrig finder hende?"
Min hjerne tænkte de skøreste tanker.
Hvis det barn aldrig bliver fundet,
vil jeg altid tænke inderst inde: "Hvad gjorde de?"
SYV DAGE EFTER ULYKKEN
Vi havde lige været i kirke sammen med hendes far og hele hendes familie.
Vi tog ud til broen, og...
En mand kørte forbi i sin bil, og han sagde: "De har fundet hende."
Hjertet sank i livet på mig.
Alle andre begyndte at gå,
men jeg flippede ud: "Det kan ikke passe."
Alarmcentralen.
Det er Kenny Campbell.
Vi er på eftersøgningsholdet. Vi tror, vi har fundet hende.
Min verden smuldrede.
Det var en skuffende, hjerteskærende følelse.
Jeg satte mig i min bil og kørte hjem,
hvor jeg græd i min fars arme.
Undskyld.
Jeg var glad for, at de fandt hende.
Det knuste mit hjerte, at hun døde.
Men at vide, at de fandt hende, kunne give familien ro.
Jeg var allerede ved at prøve at forstå, at hun nok...
At hun nok var død.
Han kunne ikke være på sit værelse, så jeg sov sammen med ham i stuen.
Han ville vågne med et skrig. Han troede, han var i vandet.
Han ville have gjort alt for at beskytte hende.
VENINDER
Hvorfor skulle det være den, jeg er tættest på?
Den ene, jeg gjorde alt sammen med?
Det fineste, uskyldige menneske.
Hun var for god til denne jord.
Det...
Jeg indså pludseligt, at hun var død.
MINDEHØJTIDELIGHED
Ved hendes begravelse var der kø hele vejen rundt om parkeringspladsen.
Folk, der ventede på at komme ind.
At mærke al den kærlighed fra mennesker, jeg aldrig havde mødt...
Det var fantastisk, at hun havde så mange, der holdt af hende.
Hendes ånd er hos Herren.
Jeg ved, at vi bliver genforenet med vores barn en dag.
Stort tillykke, søde skat
Tillykke med fødselsdagen
Men vi vil se den jordiske retfærdighed ske fyldest.
For ingen af os er hævet over loven.
Jeg vil sikre mig, at der ikke bliver dækket over det.
At retfærdigheden sker fyldest.
Jeg voksede op i Hampton County, og Murdaugh-familien troede,
at de var hævet over loven.
Min ven henviste os til Mark Tinsley.
Renee mente, at Murdaugh-familien
ville overtage kontrollen med situationen fuldstændig.
Det fik hende til at ringe til mig.
En aktiv efterforskning finder sted.
Ingen giver familien information.
ULYKKE EFTERFORSKES KAN FØRE TIL SIGTELSER
Jeg vidste kun, at en pige blev dræbt.
At flere var kommet til skade, og at det var forfærdeligt.
Min egen datter var næsten på samme alder.
Jeg havde meget ondt af familien.
Jeg har boet i det nærliggende amt i de sidste 21 år.
Alle kender alle,
og jeg har kendt Alex og folk i det advokatfirma i over 20 år.
Man har at gøre med de bedste, de mest ekstreme.
Man skal være på tæerne og velforberedt hele tiden.
Jeg gik i gang med at efterforske sagen for at finde ud af, hvad der skete.
For entydigt at bevise, at Paul var føreren.
Den 23. februar bliver det dateaften.
Paul og Morgan, Anthony, Mallory,
Connor Cook og Miley Altman.
Paul tog i Parkers nærbutik, hvor han købte alkohol for omkring 50 dollars.
Paul, som var 1,70 og vejede 68 kilo,
brugte Busters kørekort, fordi han selv var mindreårig.
Ekspedienten scannede kørekortet. Det bippede rigtigt.
Så han købte alkoholen.
Paul vidste, der var færdselskontrol den aften.
Det var derfor, han ville sejle.
De kører hen til bådhuset, sætter båden i vandet og begynder at drikke.
Paul bæller seks Natural Light i en tragt.
De stiger om bord og sejler til østersfest.
De går fra borde og tager til fest.
Da de forlader østersfesten, har vi Pauls telefonoptegnelser.
Paul ringer,
først til sin far, som tilsyneladende ikke har svaret.
Så ringer han til sin mor.
Paul og Maggie har en fem minutters samtale.
Pauls promille er tre gange det tilladte.
Det ved vi, for hospitalet tog en blodprøve,
fordi han var ude af kontrol.
Han er fuld. Uden tvivl.
I videoen, hvor man ser de unge gå hen til båden,
ser man Mallory Beach i live for sidste gang.
Hun smiler, hun er glad, hun er i sin bedste alder...
Hendes liv slutter om en time.
Paul lader ikke andre føre.
Han spytter på Morgan, kalder hende en skide luder og slår hende.
Han går tilbage til rattet og gasser vildt op.
Båden rammer broen og ryger op på klipperne ved broen.
Efter ulykken
var der omkring 20 politibetjente fra forskellige enheder på stedet.
Ingen af dem overvejede at stille Paul Murdaugh foran deres bil
og udspørge ham om, hvad der skete.
Paul førte båden.
- Førte Paul? - Ja.
Ved vi, hvem der førte båden?
Ja, han sagde, at fyren uden tøj på førte båden.
Det er ikke tegn på inkompetence, for så inkompetent kan man ikke være.
Hvad man ikke indser i det øjeblik,
er de personers forbindelse til Murdaugh-familien og Alex.
Michael Brock blev udnævnt til chefefterforsker for de første 24 timer
af Department of Natural Resources.
Han havde forbindelse til Murdaugh-familien.
Anthony Cook sagde til Michael Brock: "Paul Murdaugh dræbte min kæreste",
men den lydoptagelse er ikke bevismateriale.
VED DU, HVOR BÅNDET ER?
NEJ, JEG HAR DET IKKE.
Der er en anden betjent, Michael Paul Thomas.
Michael Paul Thomas er en kendt DNR-agent,
der fik Paul ud af mange problemer.
Den mand var Alex Murdaughs håndlanger.
Michael Paul Thomas beskrives som John Marvin Murdaughs bedste ven.
John Marvin Murdaugh er Alex' bror.
Telefonoptegnelser viser,
at på natten efter ulykken og i de efterfølgende dage
ringede John Marvin Murdaugh til Michael Paul Thomas flere gange.
Dokumenter fra Department of Natural Resource viser,
at John Marvin Murdaugh også ringede til Austin Pritcher.
Han er betjenten på hospitalet, der prøvede at afhøre de unge.
Det indikerer, at John Marvin kørte traileren ned til båden.
Om han hjalp med at fjerne båden eller ej, ved jeg ikke.
Men det er dokumenteret og indikerer, at han var på stedet den dag.
Da Randolph Murdaugh og Alex Murdaugh ankommer til hospitalet,
beskriver ansatte på hospitalet en kraftanstrengelse fra Alex' side
for at manipulere det, der skete.
Alex var ikke optaget af at finde Mallory.
Han var kun optaget af at skabe forvirring
og sørge for, at ingen talte, at alle holdt mund. Hvis de gjorde det,
ville man ikke kunne fastslå, hvem føreren var.
Vi ser alle disse opkald fra efterforskerne til Murdaugh-familien.
Der blev ikke ringet til Phillip og Renee Beach.
Jeg spurgte til Mallorys familie.
Jeg har numrene, men jeg vil ikke foretage det opkald. Jeg ved ikke...
Indtil vi ved noget med sikkerhed, er det nok ikke en god ide at ringe.
Vi vil ikke skabe panik. De skal ikke komme her og skabe problemer.
Renees mor hørte faktisk om bådulykken og ringede til Renee,
men ingen har nogensinde sagt til hende...
DNR ringede aldrig til hende.
Ikke engang en betjent.
Ingen fra politiet har ringet til os.
Tænk, at ingen fra politiet kontakter en for at sige, at ens datter er forsvundet.
Det kunne have gjort en forskel. Eller måske ikke.
En af de ting, vi gjorde, var at hyre en biomekanisk ingeniør.
Jeg er vis på, folk har set crashtest-dukker.
En biomekanisk ingeniør er ekspert i kroppens bevægelser og fysik.
Han kan sammenholde positionerne, de ombordværende lå i,
med de skader, de fik,
og finde ud af, hvor de var i forhold til deres skader og skaderne på båden.
Mallory og Anthony var bagerst på båden.
Da den ramte broen, gik forenden ned, og bagenden kom op.
Det kaster Anthony og Mallory ud.
Mallory fik et stød i hovedet.
Derefter druknede hun.
Miley og Morgan sidder på en køleboks helt foran båden.
Morgan bliver kastet fremad.
Hendes hånd bliver knust mellem broen og båden.
Miley er til højre for hende.
Hun har fødderne oppe. Hun mærker næsten ikke sammenstødet.
Connor bliver kastet ind i midterkonsollen.
Han får en flænge i kæben og et brud.
Der er stangholdere på siden af konsollen.
De er knækket, hvor Connor rammer dem.
Forruden er revnet. Det var den ikke før.
Den stang, som Connor holdt fast i, var også bøjet.
Connor kan ikke have ført båden,
for så var de tre stangholdere ikke knækket.
Han kan ikke have brækket kæben og ende i højre side af båden.
Vidnesbyrdet i sagen er,
at det er et uomstødeligt faktum, at Connor Cook ikke førte denne båd.
Mallory Beach døde for to måneder siden,
da den båd, hun befandt sig i, stødte ind i en bro.
I aften rettes der anklage mod nogen.
Tre anklager mod tyveårige Paul Murdaugh: Spirituspåvirket sejlads, manddrab,
to tilfælde af spirituspåvirket sejlads, der medførte stor kropsskade.
Drukning og traumer i hovedet efter ulykken.
En obduktion viser, at det var grunden til, at Mallory Beach døde.
Hendes lig blev fundet af sejlere
i Broad Creek Marina-området en uge senere.
I det 14. domstolsdistrikt
har to dommere samt sherifkontoret i Beaver County
trukket sig fra sagen på grund af inhabilitet.
Kommunikationschef Robert Kittle udtaler:
"Murdaugh får ikke særlig behandling på grund af sin familie."
Striden handler om, hvorfor Murdaugh ikke er blevet fængslet.
Vi hører eller ser nok ikke
fra Paul Murdaugh, før han fremstilles for retten om få uger.
Den 20-årige Murdaugh risikerer mere end 25 års fængsel.
Vi holder jer opdateret.
Jeg vidste, sandheden ville komme frem.
En tung byrde blev løftet fra mine skuldre.
Det var chokerende at se så stort et navn blive fældet,
men det lå altid i baghovedet:
Bliver han rent faktisk tiltalt
og ender i fængsel, som han burde, eller snor han sig ud af det?
Paul kontaktede mig.
Han prøvede bare at manipulere mig
på en måde, hvor jeg ville komme tilbage til ham, men...
Jeg bad ham holde op med at sende beskeder.
Lad mig hele som menneske, lad mig håndtere Mallorys død.
Lad mig prøve at forstå, at du gjorde det.
Paul kommer måske i fængsel.
Jeg havde modstridende følelser.
Jeg frygtede det, men jeg var også meget vred på ham.
At en, man elsker,
forsvinder, før man overhovedet...
...og slet ikke sagt farvel.
Jeg mindedes alle de dumme beslutninger, han tog,
og hvor latterligt han opførte sig. Hvor svær han var at være sammen med.
Måske bør du komme i fængsel.
Hvornår lærer du det?
HAMPTON COUNTY DOMHUS
TRE MÅNEDER EFTER ULYKKEN
Dale Shannon. I dag er første gang, vi har set Murdaugh i retssalen.
Han står over for flere alvorlige anklager.
Der er en god håndfuld journalister til stede.
Alex og Maggie kommer ind.
Alex siger: "Goddag, Michael."
Han er i en retssal, hvor hans søn fremstilles
og anklages for alvorlige forbrydelser, men det føles som et jagtselskab,
hvor vi skulle til at mixe drinks eller stege fisk.
De fik særbehandling på grund af, hvem de var.
Da han mødte i retten den dag,
blev der taget et politifoto i en almindelig poloshirt.
Hvis jeg eller en hvilken som helst anden end Paul havde ført båden den nat,
havde vi tilbragt den nat i fængsel. Måske sad vi der stadig.
Han er uskyldig. Han erklærer sig ikke skyldig.
Murdaughs advokat afviste
de tre anklager og frafaldt at høre anklagerne.
Detaljerne forbliver dermed skjulte, indtil sagen kommer for retten.
Sikkerhedsstillelsen fastsættes
til 50.000 dollars.
Vi handlede på normal vis.
Det håndteres på en normal måde.
- Hvorfor nægtede han sig skyldig? - Fordi han ikke er skyldig.
Han kom aldrig bag tremmer.
Han fik aldrig håndjern eller den orange dragt på.
Det var, som om intet var hændt.
Paul Murdaugh er tiltalt for forbrydelser,
inklusive spirituspåvirket sejlads og manddrab.
Beachs forældre gik derfra. De havde ingen kommentarer.
Datoen for straffesagen er stadig ikke fastlagt.
#MALLORYBEACH FÅR IKKE DEN RETFÆRDIGHED, HUN FORTJENER
#VENNETJENESTER LEVER OG HAR DET GODT...
INGEN HÅNDJERN INGEN FANGEDRAGT - INGEN FÆNGSEL
2021: TO ÅR EFTER ULYKKEN
Efter Pauls retsmøde
flyttede han ind i familiens bjælkehytte på Moselle.
Der var gået to år siden bådulykken,
og man så Snapchat-historier om folk, der stadig drak sammen med Paul.
Han levede et normalt liv som før ulykken.
Jeg var vred og lukkede dem ude af mit liv,
fordi jeg ikke følte, at de ærede Mallory, som de skulle.
Efter bådulykken talte jeg med flere terapeuter,
men ingen af dem var den rigtige.
Jeg følte ikke, de hjalp mig
med at åbne op for bådulykken og med skyldfølelsen ved at overleve.
Jeg mistede en af mine bedste venner i en ung alder,
og jeg havde et traume fra mit tidligere forhold til Paul.
At hun skjulte de ting i så mange år...
Det gør ondt indeni.
Frem til ulykkesdagen
anede jeg intet om, at hun blev spyttet på og slået,
at hun blev demoraliseret. Det vidste jeg ikke.
Og jeg kan ærligt sige,
at jeg stadig ikke ved, hvor meget der foregik dengang.
Forstår du?
Det må have stået på i et stykke tid, for det stoppede på ulykkesdagen.
Der fik hun nok. Det var slut.
- Der stoppede det. - Hun sagde, at Mallory reddede hende.
Hun reddede hende virkelig på den måde.
Jeg har slet ikke set Paul
siden et par dage efter ulykken.
Jeg prøvede ikke at se på ham.
For jeg stadig var vred på det tidspunkt.
Til sidst kunne jeg mærke, han stirrede på mig.
Han ventede på, at jeg så på ham.
Til sidst så jeg på ham.
Så snart vi fik øjenkontakt sagde han dæmpet:
"Du ved, jeg elsker dig. Jeg er ked af det."
Jeg sagde: "Jeg elsker også dig, men du må gå."
Jeg følger South Carolina tæt. Jeg dækker Syden for Wall Street Journal.
Det har jeg gjort i næsten 17 år.
Derfor begyndte jeg at følge sagen nøje.
AF VALERIE BAUERLEIN
Situationen sidst på foråret og tidlig sommer 2021
ser alvorlig ud for Murdaugh-familien.
Paul blev anklaget for Mallory Beachs død, og den sag arbejdede sig gennem systemet.
Alligevel fortsatte Pauls opførsel og sammenstød med politiet
på trods af, at han blev gransket.
- Hvordan går det? - Javel.
Jeg har målt dig til 125.
- 125? - Ja.
Jeg indså, at jeg kørte for hurtigt, da jeg så dig.
Buster Murdaugh bliver bortvist
fra University of South Carolina for plagiat.
Oven i det var der betydelig stress i Maggie og Alex's ægteskab.
Maggie Murdaugh blev klar over, at regningerne ikke blev betalt.
Det er vedvarende blevet sagt, at hun havde hyret en revisor
til at få styr på økonomien.
Det andet offentliggjorte rygte var,
at hun også havde opsøgt en skilsmisseadvokat.
Der er tegn på, at familien oplevede stigende stress på flere niveauer.
Jeg kendte ikke til alt det, der skete
med deres familie, for jeg var der ikke, men jeg har kendt ham så længe,
at jeg ved, hvordan han er.
Paul havde det virkelig skidt i de to år.
Han gik ikke bare rundt, som om han slap af sted med det,
sådan som alle hævdede. Han var...
Han var bange.
7. JUNI 2021
Alarmcentralen.
Det er Alex Murdaugh på Moselle Road 4147.
Jeg har brug for politi og ambulance.
Sagde du Moselle Road 4147?
Min kone og mit barn er blevet skudt.
De er ikke... Ingen af dem bevæger sig.
Jeg er der nu, det er slemt.
Bliv på linjen, okay?
Jeg var på arbejde sammen med Renee.
Vi hørte det hurtigt, for vi er begge to fængselssygeplejersker.
Hun fik øjeblikkeligt et panikanfald. Hun sagde: "Find ud af, hvad der skete."
Min mor ringede og sagde, at Paul og fru Maggie var blevet myrdet.
Jeg var målløs.
Drengen, jeg datede i fire år, blev myrdet.
Hans mor blev også myrdet lige ved siden af ham.
Jeg er vred på Paul,
men det gjorde ondt at vide,
at et menneske blev myrdet på ondskabsfuld vis.
En mor og hendes søn.
Det var svært at forstå.
Jeg hørte om Maggie og Pauls dobbeltmord, lige efter det skete.
Skyderiet fandt sted sent, så der gik et par timer.
Oplysningerne var sparsomme.
Jeg fik sms'er: "Har du hørt, hvad der er sket i Lowcountry?"
Men efter et par dage dominerede nyheden i medierne.
Ligene af to medlemmer af en velkendt familie blev fundet i nat.
Et mordmysterium udspiller sig på jagtejendommen i Colleton County.
Paul Murdaugh og hans mor, Margaret Murdaugh,
var ofrene for skyderiet. Det foregik nede ad indkørslen bag mig...
Politiet er sparsomme med information.
Politiet holder ingen pressekonferencer. De kommer kun med meddelelser.
INGEN ADGANG
Politiet siger ikke meget, men vi ved en ting:
Der er en morder på fri fod.
Der herskede stor forvirring i timerne efter drabene.
Men vi ved, hvad Alex Murdaugh sagde til efterforskerne.
Alex var hjemme. Han tog en lur.
Han stod op, så ikke Maggie og Paul.
Han vidste ikke, hvor de var på ejendommen.
Han skrev en sms til dem: "Jeg tager ud og ser til mor og far."
Han besøgte sin far,
hvis helbred var dårligt efter lang tids sygdom,
og sin mor, der lider af demens.
Både køretur og besøg tog tid.
Da han kører ind på Moselle omkring 22.15,
opdager han så det kaos, der var sket.
Skyderiet skete tæt på hundegården, der ligger en kort køretur fra hovedhuset.
Maggie var blevet skudt flere gange i brystet og i ryggen.
Hun lå på en måde, som om hun flygtede fra noget eller nogen.
Paul bliver skudt en gang i brystet, hvilket er en frygtelig måde at dø på.
Imidlertid bliver han skudt igen i nakke og hoved.
Han bliver ramt så alvorligt, at man knap nok kan genkende ham.
Alex Murdaugh ringer til 911.
Opkaldet til 911
er et af de tilfælde, hvor mennesker hører forskellige ting.
Jeg har en Alex Murdaugh på linjen.
Okay. Hvad hedder hun?
Maggie... Maggie and Paul.
Trækker han vejret?
- Nej. Det gør ingen af dem. - Er hun... Okay.
Kan du se noget? Kan du se nogen i området?
Nej.
Jeg har været væk. Jeg er lige kommet tilbage.
Du skal slet ikke røre ved dem.
Jeg har allerede rørt ved dem for at se, om de trækker vejret.
Man kan roligt sige, at Alex' stemme var hævet.
Han talte hurtigt. Han trak vejret tungt.
Man kan høre hundene gø. Det er kaotisk, skørt og dystert.
Medlemmer af familien Murdaugh
udtaler sig for første gang, siden Alex Murdaugh
fandt sin 22-årige søn Paul og sin kone, Maggie,
der var blevet skudt uden for deres hjem i sidste uge.
Hvordan har din bror det?
Han står med rank ryg og ser stærk ud. Han klarer sig.
Men så bryder han bare sammen. Han...
Det er hårdt for os.
Det ændrer hele familien...
Jeg kan ikke forestille mig den gru, min bror oplever.
Familien fortalte os, at Paul havde modtaget trusler fra fremmede.
Fra folk, de ikke kendte.
- Voldelige trusler? - Jeg anså det ikke for troværdigt.
I så fald havde jeg handlet på det eller underrettet nogen.
Men...
...måske...
...begik jeg en fejl.
Alex og Buster Murdaugh har udlovet en dusør 100.000 dollars
for information, der fører til anholdelse og domfældelse
af dem, der dræbte Maggie og Paul Murdaugh.
Der ligger en død mor og søn på jorden, ikke langt fra hinanden.
Frygten greb samfundet.
Hvem dræbte Paul og Maggie?
Spekulationerne løber løbsk i alle retninger om, hvad der kan være sket.
Det kan være forbundet med Mallory Beachs død.
Hvad var motivationen bortset fra vrede eller hævn?
Beach-familien har udtrykt kondolence offentligt,
men man kan jo spekulere på, om nogen har interesse i det?
Var den unge mand et mål,
eller blev han skudt på grund af Mallorys død?
Det er en lille by, så alle svirrer rundt og snakker.
Alle kigger på dem, der var om bord på den båd den aften.
Min kæreste er forsvundet! Jeg håber, du rådner op i helvede!
De fik politiet til at komme her, se mig i øjnene og sige:
"Du er vores hovedmistænkte, og du skal give mig dit alibi."
Jeg var tæt på at miste besindelsen.
Der er tale om en af mine gode venner.
Der var adskillige ting, der indikerede,
at fordi de påstod, at Connor var fører af båden,
ville han blive efterforsket mere end de andre.
Jeg har aldrig været den, der bare flipper ud og mistede besindelsen, men...
Det var hårdt.
Du er så smuk
I Det Gamle Testamente står der jo: "Øje for øje."
Jeg tror, Paul var bange.
Andre har fortalt mig, at de var bange for mig.
De frygtede, hvad jeg ville gøre, for de vidste,
hvor meget jeg elsker mine børn, og hvilket bånd jeg har med mine børn.
En politibetjent kontaktede mig en aften på vej hjem fra arbejde.
Min reaktion var vist,
at jeg var overrasket over, at det ikke var sket før.
En SLED-agent opsøgte mig på mit arbejde.
Hun ville have dna-prøver af mit hår og mit spyt og mine fingeraftryk.
Det forstår jeg godt, for jeg kendte familien.
Men jeg så hende i øjnene og sagde: "Glem ikke Alex Murdaugh."
Sherifkontoret og SLED har ingen spor,
men de mener ikke, at offentligheden bør være bekymret.
Det kaldes et dobbeltmord,
men det udgør ingen fare for offentligheden.
De leder ikke efter mistænkte i sagen.
Ifølge kriminologer er det usædvanligt,
at der hverken er beskrivelser, skitser eller eftersøgte køretøjer.
Politiet fastholder, at det ikke udgør en fare for offentligheden.
Det store spørgsmål lurer: Hvorfor er offentligheden ikke i fare?
Der har bare været uhyggeligt stille om, hvad der skete her.
På nuværende tidspunkt har vi meget lidt information.
Alex Murdaughs advokater påstod, at han havde et skudsikkert alibi.
Han besøgte sine forældre den aften.
Med tiden ved vi mere om de to våben, der blev brugt.
Paul blev skudt flere gange med et haglgevær.
Det har været svært at spore.
Et haglgevær efterlader ikke et ballistisk spor ligesom en riffel.
Ud fra fotos af Moselle på sociale medier ved vi,
at der er flere haglgeværer på ejendommen.
Maggie blev skudt med en AR-15-riffel.
Det er usædvanligt.
Riflen har en kaliber .300 Blackout, som er en meget specifik type kugle.
Der lå hylstre på gerningsstedet.
Maggie blev dræbt med denne specifikke type riffel.
Murdaugh-familien ejer faktisk sådan en riffel.
Den er ikke overdraget til politiet, så den kan udelukkes som mordvåben.
Førhen, for 10-15 år siden,
ville noget slemt, der involverede familien, måske forsvinde i stilhed.
Dobbeltmordet på Maggie og Paul ændrede alt.
Alles øjne er rettet mod Hampton i South Carolina.
Hvis Murdaughs havde et skelet i skabet, er det ude nu.
Hvad foregår der?
Min husholderske er faldet. Hun bløder fra hovedet.
Jeg kan ikke få hende op.
- Ligger hun på jorden, eller er hun... - Hun ligger på jorden.
- Er hun ved bevidsthed? - Nej, ikke rigtig.
- Ved I, hvem hun er? - Kan du stoppe med de spørgsmål?
Jeg har sendt dem... Jeg har sendt dem af sted.
Frygter jeg konsekvenser fra deres side? Ja.
Folk talte om, at Murdaugh-familien fik folk til at forsvinde.
Jeg tror ikke, historien er slut,
og jeg er lidt nervøs for at sidde her og udtale mig.
Betjent Booker fra færdselspolitiet.
Det drejer sig om en hændelse på Sandy Run Road i Hampton County.
En ung hvid mand med alvorlige hovedskader.
Jeg har et spørgsmål. Da han sagde, at han blev efterfulgt,
sagde han så: "En bil fulgte efter mig" eller...
Jeg siger: "Går du? Jeg kan høre biler." Så blev forbindelsen afbrudt.
Der er ting, der ikke passer sammen,
og der er lig knyttet til den familie.
Jeg hørte et navn, og det var Murdaugh.
- Murdaugh. - Murdaugh.
Alle siger til mig, at det er Murdaugh-drenge.
Murdaugh-drengene står bag.
Jeg konfronterede dem med det, men de grinede bare af det.
Jeg kunne mærke, at noget var galt.
Alle, der kender Morgan, dør. Hvad foregår der?
Department of Natural Resources afviste at udtale sig
eller stille deres betjente til rådighed for interview.
Michael Brock arbejder nu for SLED.
Tekster af: Karen Dyrholm